CELEX: 32014R1049
Language: lv
Date: 2014-07-30 00:00:00
Title: Komisijas Īstenošanas regula (ES) Nr. 1049/2014 ( 2014. gada 30. jūlijs ) par informēšanas un publicitātes pasākumu tehniskajiem raksturlielumiem atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai

7.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 291/9
            
         KOMISIJAS ĪSTENOŠANAS REGULA (ES) Nr. 1049/2014
   (2014. gada 30. jūlijs)
   par informēšanas un publicitātes pasākumu tehniskajiem raksturlielumiem atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (1), un jo īpaši tās 53. panta 5. punktu,
   tā kā:
   
               (1)
            
            
               Regulā (ES) Nr. 514/2014 ir paredzēti vispārīgi noteikumi Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai.
            
         
               (2)
            
            
               Ir nepieciešams nodrošināt, ka Savienības finansiālais atbalsts tiek atzīts redzamā veidā tā, lai Savienības loma finansēšanas programmās kļūtu plašāk zināma. Tāpēc informēšanas un publicitātes pasākumiem būtu jāietver konkrēta informācija, kas norāda uz Eiropas Savienības iesaistīšanos, tostarp Savienības emblēma. Konsekvences labad Eiropas Savienības emblēma būtu jāattēlo standarta formātā.
            
         
               (3)
            
            
               Apvienotajai Karalistei un Īrijai ir saistoša Regula (ES) Nr. 514/2014, un tādējādi tām ir saistoša šī regula.
            
         
               (4)
            
            
               Dānijai nav saistoša ne Regula (ES) Nr. 514/2014, ne šī regula.
            
         
               (5)
            
            
               Lai varētu nekavējoties piemērot šajā regulā paredzētos pasākumus un netiktu kavēta valstu programmu apstiprināšana, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
               (6)
            
            
               Šajā regulā paredzētie pasākumi ir saskaņā ar Patvēruma, migrācijas un integrācijas un Iekšējās drošības fonda komitejas atzinumu,
            
         IR PIEŅĒMUSI ŠO REGULU.
   1. pants
   Ar projektu saistīto informēšanas un publicitātes pasākumu tehniskie raksturlielumi
   Visos saņēmējiem, iespējamajiem saņēmējiem un sabiedrībai paredzētajos informēšanas un publicitātes pasākumos iekļauj:
   
               a)
            
            
               Eiropas Savienības emblēmu saskaņā ar pielikumā noteiktajiem grafiskajiem standartiem un atsauci uz Eiropas Savienību;
            
         
               b)
            
            
               atsauci uz fondu, no kura projekts tiek atbalstīts, kā norādīts pielikumā;
            
         
               c)
            
            
               atbildīgās iestādes izvēlētu paziņojumu, kurā uzsvērta Eiropas Savienības ieguldījuma pievienotā vērtība.
            
         Nelieliem reklāmas objektiem a) un c) punktu nepiemēro.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 30. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 150, 20.5.2014., 112. lpp.
   
   
      PIELIKUMS
      NORĀDĪJUMI PAR EMBLĒMU UN STANDARTA KRĀSU DEFINĪCIJA – SIMBOLU APRAKSTS
      Uz zila debess fona divpadsmit zelta zvaigznes veido apli, simbolizējot Eiropas tautu savienību. Zvaigžņu skaits ir nemainīgs, jo divpadsmit ir pilnības un vienotības simbols.
      Pilnīga informācija un norādes ir atrodamas: http://ec.europa.eu/dgs/communication/services/visual_identity/pdf/use-emblem_en.pdf
      1.   HERALDISKAIS APRAKSTS
      Zilā laukā divpadsmit zeltainas piecstaru zvaigznes veido apli tā, ka to stari nesaskaras.
      2.   ĢEOMETRISKAIS APRAKSTS
      Emblēma ir zila taisnstūra karoga formā, kura garākā mala ir 1,5 reizes lielāka par īsāko malu. Divpadsmit zeltainās zvaigznes, kas izvietotas ar vienādām atstarpēm, veido neredzamu apli, kura centrs ir taisnstūra diagonāļu krustpunkts. Apļa rādiuss ir vienāds ar vienu trešdaļu emblēmas augstuma. Visām zvaigznēm ir pieci stari, kas ir novietoti uz neredzamas riņķa līnijas, kuras rādiuss ir vienāds ar vienu astoņpadsmito daļu platuma. Visas zvaigznes ir stateniskas, t. i., pret mastu viens stars vertikāli un divi stari taisnā līnijā taisnā leņķī. Aplis ir tā veidots, ka zvaigznes šķiet novietotas tāpat kā stundas pulksteņa ciparnīcā. Zvaigžņu skaits ir nemainīgs.
      3.   KRĀSAS
      Emblēma ir šādās krāsās:
      
                   
               
               
                  
                     PANTONE REFLEX BLUE zila krāsa taisnstūrim,
               
            
                   
               
               
                  
                     PANTONE YELLOW dzeltena krāsa zvaigznēm.
               
            Četrkrāsu druka
      Ja tiek izmantota četrkrāsu druka, atkārtoti jāizveido divas standartkrāsas, izmantojot četrkrāsu drukas krāsas.
      
         PANTONE YELLOW dzelteno krāsu iegūst, izmantojot 100 % dzeltenu proceskrāsu.
      
         PANTONE REFLEX BLUE zilo krāsu iegūst, sajaucot 100 % ciāna proceskrāsu un 80 % fuksīna proceskrāsu.
      4.   INTERNETS
      Tīmekļa paletē PANTONE REFLEX BLUE atbilst krāsai RGB:0/0/153 (heksadecimālam 003399) un PANTONE YELLOW atbilst tīmekļa paletes krāsai RGB:255/204/0 (heksadecimālais kods: FFCC00).
      5.   MELNBALTĀ REPRODUCĒŠANA
      Izmantojot melno krāsu, melnā krāsā norādiet taisnstūra kontūru un drukājiet zvaigznes melnas uz balta fona.
      Izmantojot zilo krāsu (Reflex Blue), izmantojiet 100 % zilu un zvaigznes atveidojiet baltā negatīva krāsā.
      6.   REPRODUCĒŠANA UZ KRĀSAINA PAMATA
      Ja nav iespējams cits fons kā krāsains, ap taisnstūri jābūt baltai apmalei, kuras platums ir 1/25. daļa no taisnstūra platuma.
      7.   TEKSTS, AR KURU APLIECINA ES FINANSĒJUMA SAŅEMŠANU
      
         Pamatnoteikumi
      
      ES emblēmas minimālais augstums ir 1 cm.
      Eiropas Savienības nosaukums vienmēr ir rakstīts nesaīsināti.
      Burtveidols, ko izmanto kopā ar ES emblēmu, var būt viens no šiem: Arial, Calibri, Garamond, Trebuchet, Tahoma, Verdana.
      Nav atļauts izmantot kursīvu, pasvītrojumu un fonta efektus.
      
                  —
               
               
                  Teksta novietojums attiecībā pret ES emblēmu netiek īpaši regulēts, bet teksts nedrīkst aizsegt emblēmu.
               
            
                  —
               
               
                  Izmantotajam fonta lielumam jābūt proporcionālam emblēmas lielumam.
               
            
                  —
               
               
                  Fonta krāsai būtu jābūt Reflex Blue (ES karoga krāsā), melnai vai baltai – atkarībā no fona.